[notasdeprensa.jpg](http://www.notasdeprensa.es)Publicado en el 28/11/2013

# [A Xunta destina máis de medio millón de euros ao fomento de 41 iniciativas empresariais galegas lideradas por mulleres](http://www.notasdeprensa.es)

## O Diario Oficial de Galicia vén de publicar na súa edición de hoxe a resolución das axudas do Programa Emega, polas que se achegan a 41 iniciativas empresariais lideradas por mulleres máis de medio millón de euros, cofinanciados polo Fondo Social Europeo.

Santiago, 28 de novembro de 2013.- Entre as iniciativas beneficiadas atópanse negocios relacionados coa consultaría, coaching e formación, centros psicolóxicos, locais de hostalería, academias, comercios, salóns de beleza ou servizos de enxeñería. Entre outros motivos, estas empresas cumpren co requisito imprescindible de crear emprego feminino por conta propia e allea. O obxectivo deste programa é potenciar o emprendemento feminino para que as mulleres se integren no sector produtivo galego poñendo en marcha, mellorando e consolidando as súas iniciativas empresariais a través de catro liñas de actuación. A liña Emprende estimula a creación de empresas por parte de mulleres; o plan Innova finanza iniciativas de innovación en proxectos empresariais; Activa trata de reactivar e consolidar os proxectos que debido a crise sofren dificultades de mantemento e Concilia promove programas de apoio á conciliación da vida laboral coa persoal e familiar. Dende o ano 2009, a Secretaría Xeral de Igualdade leva investidos no Proxecto Emega máis de tres millóns de euros, un investimento que ten permitido crear máis de 400 postos de traballo feminino.

**Datos de contacto:**

Xunta de Galicia

Nota de prensa publicada en: [https://www.notasdeprensa.es/a-xunta-destina-mais-de-medio-millon-de-euros\_1](http://www.notasdeprensa.es/educalivecom-disfruta-de-cursos-presenciales-y-clases-particulares-a-traves-de-internet)

Categorias: Galicia

[notasdeprensa.jpg](http://www.notasdeprensa.es)

[**http://www.notasdeprensa.es**](http://www.notasdeprensa.es)